ai4bharat/Pralekha huggingface dataset:
کارپوریٹ امور کی وزارتت
آئی آئی سی اے نے تحقیقی طریقہ کار: اختراع، تنقیدی سوچ، اور ثبوت پر مبنی فیصلہ سازی کو فروغ دینے پر 3 ماہ کا سرٹیفکیٹ کورس شروع کیا
انڈین انسٹی ٹیوٹ آف کارپوریٹ افیئرز  نے تحقیقی طریقہ کار: اختراع، تنقیدی سوچ، اور ثبوت پر مبنی فیصلہ سازی کو فروغ دینے پر 3 ماہ کا سرٹیفکیٹ کورس شروع کیا۔
آئی آئی سی ایس نے ریسرچ، تھیوری اور ڈیزائن پر 3 ماہ کا سرٹیفکیٹ کورس شروع کیا ہے۔ کورس کا مقصد فیکلٹی ممبران اور طلباء کو مضبوط تحقیقی طریقہ کار سے آراستہ کرنا ہے تاکہ اختراع، تنقیدی سوچ، اور ثبوت پر مبنی فیصلہ سازی کی ثقافت کو فروغ دیا جا سکے۔
آئی آئی سی اے کے ڈائریکٹر جنرل اور سی ای او جناب پروین کمار نے اپنے افتتاحی خطاب میں علم کو آگے بڑھانے اور تحقیق، اختراعات اور تنقیدی سوچ کو فروغ دینے میں تحقیقی طریقہ کار کی اہمیت پر روشنی ڈالی۔ کورس باہمی تعاون پر مبنی سیکھنے، بین الضابطہ نقطہ ہائے نظر، اور متنوع تناظر کے اشتراک پر زور دیتا ہے۔ اخلاقی لحاظ اور تحقیق کے ذمہ دارانہ طرز عمل پر زور دیا گیا۔
تقریب کے مہمان خصوصی پروفیسر روشن لال رینا وائس چانسلر جے پور نیشنل یونیورسٹی نے تعلیمی سرگرمیوں میں تحقیقی طریقہ کار کی اہمیت اور علم کو آگے بڑھانے، اختراع کو فروغ دینے اور ثبوت پر مبنی فیصلہ سازی پر اس کے اثرات پر زور دیا۔ انہوں نے واضح کیا کہ کس طرح مضبوط تحقیقی طریقہ کار مختلف شعبوں کی ترقی اور نمو میں معاون ہے۔ پروفیسر رینا نے تحقیقی طریقہ کار سے متعلق ذاتی کہانیوں اور تجربات کا اشتراک کرکے شرکاء کی حوصلہ افزائی کی۔ انہوں نے تحقیق کی تبدیلی کی طاقت اوراس پر بات کی کہ یہ کس طرح کیرئیر کی تشکیل کرسکتی ہے، پالیسیوں پر اثر انداز ہوسکتی ہے اور معاشرے میں مثبت تبدیلی لاسکتی ہے۔ مزید برآں، پروفیسر رینا نے مؤثر تحقیقی ڈیزائن، ڈیٹا اکٹھا کرنے، تجزیہ اور تشریح کے بارے میں بصیرت کا اشتراک کیا۔ انہوں نے اعلیٰ معیار کی تحقیق کرنے میں تنقیدی سوچ، تفصیل پر توجہ اور مسلسل سیکھنے کی اہمیت پر زور دیا۔
محترمہ اولوویٹو ان اوئے کینو نے تحقیقی عمل میں اخلاقیات اور دیانت داری کے اٹوٹ کردار پر زور دیا اور بین الضابطہ تعاون پر زور دیا اور تمام علمی کوششوں میں اس کی اہمیت پر زور دیا۔ انہوں نے مزید کہا کہ پروگرام کا آن لائن فارمیٹ مختلف شیڈولز اور ضروریات کو پورا کرنے کے لیے لچک فراہم کرتا ہے۔ ورچوئل طور پر منعقد کیے جانے کے باوجود، پروگرام کا مقصد اس بات کو یقینی بنانا ہے کہ بات چیت، مشغولیت، اور سیکھنے کے تجربات اتنے ہی حقیقی اور مالامال ہوں جتنے کہ وہ روایتی ماحول میں ہوں گے، مزید برآں، یہ کورس متنوع تعلیمی پس منظر کے شرکاء کے درمیان بین الضابطہ تعاون، نتیجہ خیز بات چیت اور خیالات کے تبادلے کی سہولت فراہم کرنے کے لیے ایک پلیٹ فارم پیش کرتا ہے۔
ریسرچ، تھیوری اور ڈیزائن پر 3 ماہ کے سرٹیفکیٹ کورس کا افتتاح، کورس ڈائریکٹر ڈاکٹر لتا سریش کے استقبالیہ خطبہ سے ہوا۔ اپنے خطبہ استقبالیہ کے دوران انہوں نے کہا کہ آئی آئی سی اے نے ہمیشہ تعلیم اور علم کے حصول کو ترجیح دی ہے اور تحقیق پر مبنی ماحول کو فروغ دینے کا عزم اس ریسرچ طریقہ کار کورس کے قیام سے ظاہر ہوتا ہے۔ انہوں نے مزید کہا کہ فیکلٹی ممبران اور طلباء کو مضبوط تحقیقی طریقہ کار سے آراستہ کرنا اختراع ، تنقیدی سوچ اور شواہد پر مبنی فیصلہ سازی کے کلچر کو پروان چڑھانے کے لیے ضروری ہے۔
پروگرام کا اختتام کورس ڈائریکٹر ڈاکٹر لتا سریش کے کلمات تشکر کے ساتھ ہوا۔
خواتین اور بچوں کی ترقیات کی وزارت
سوادھرگرہ اور اجوّلااسکیمیں
خواتین اوربچوں کی بہبود کی مرکزی وزیرمحترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں مطلع کیا کہ حکومت انسانی اسمگلنگ کی روک تھام اور کمرشیل جنسی استحصال کے لیے اسمگلنگ کا شکار ہونے والوں کی بچاؤ کاری بازیابی اور دوبارہ انضمام کے لئے اجولا اسکیم کا نفاذ کررہی ہے۔ سوادھر گرہ اسکیم، مشکل حالات میں خواتین کی بنیادی ضروریات کو پورا کرتی ہے۔ نیتی آیوگ کے ذریعہ اجولا اور سوادھر گرہ اسکیموں کا جائزہ لیا گیا ہے۔ اس جائزے کی اہم سفارشات میں دیگر چیزوں کے ساتھ سوادھر گرہوں اور اجولا ہومز کا انضمام، عملے کی تنخواہ کے اصولوں پر نظر ثانی اور اسکیموں کے نفاذ میں انفارمیشن ٹیکنالوجی ٹولز کا استعمال شامل ہیں۔ یہ اسکیمیں اب نئے مشن شکتی کا حصہ ہیں، جس میں خواتین سے متعلق مسائل کے لیے زندگی کے مختلف مراحل کے لئے مسلسل نقطہ نظر ہے۔ ان سفارشات کو مشن شکتی میں شامل کیا گیا ہے۔
دونوں اسکیموں میں ایسی خواتین کی اقتصادی اور جذباتی سطح پر بازآبادکاری کے لیے رہائش، خوراک، لباس، مشاورت، طبی امداد، قانونی امداد اور پیشہ ورانہ تربیت کے انتظامات ہیں۔ اسکیموں میں تربیت یافتہ عملے،نیز کاؤنسلنگ اور پیشہ ورانہ تربیت فراہم کرنے والے افراد کے لئے بھی التزامات ہیں۔ ہاف وے ہوم کے قیام کے ذریعے معاشرے میں دوبارہ شمولیت کے لیے ایک مرحلہ وار طریقہ اپنایا جاتا ہے جو کہ کمیونٹی کے اندر ایک گھر ہے، جہاں متاثرین کا ایک گروپ، دوبارہ شمولیت کے لیے تیارہوکررہتے ہیں ۔موثرنفاذ کو یقینی بنانے کے لیے اسکیموں میں ضلعی ، ریاستی اور مرکزی سطحوں پر نگرانی کے انتظامات ہیں۔
وزیراعظم کا دفتر
وزیر اعظم نے بھارت چھوڑو تحریک میں حصہ لینے والے مجاہدین آزادی کو خراج عقیدت پیش کیا
وزیر اعظم جناب نریندر مودی نے بھارت چھوڑو تحریک میں حصہ لینے والے مجاہدین آزادی کو خراج عقیدت پیش کیا ہے۔ جناب مودی نے کہا کہ گاندھی جی کی قیادت میں بھارت چھوڑو تحریک نے ہندوستان کو نوآبادیاتی راج سے آزاد کرانے میں اہم کردار ادا کیا۔ جناب مودی نے اس موقع پر ایک ویڈیو پیغام کے ذریعے اپنے خیالات کا اظہار بھی کیا۔
ایک ٹویٹ میں، وزیر اعظم نے کہا؛
‘‘بھارت چھوڑو تحریک میں حصہ لینے والے عظیم لوگوں کو خراج عقیدت۔ گاندھی جی کی قیادت میں اس تحریک نے بھارت کو نوآبادیاتی راج سے آزاد کرانے میں اہم کردار ادا کیا۔ آج بھارت ایک آواز میں کہہ رہا ہے:
کرپشن بھارت چھوڑو ۔
خاندان بھارت چھوڑ و۔
خوشامدپرستی بھارت چھوڑو۔’’
وزارت دفاع
ہندوستان ایروناٹکس لمیٹڈ کو مالی تعاون
ہندوستان ایروناٹکس لمیٹڈ  نے 17 جنوری 2022 کو ماریشس کی حکومت کے ساتھ ایک ایڈوانسڈ لائٹ ہیلی کاپٹر  میک 3 اور متعلقہ ڈیلیوری ایبلز کی برآمدات کے لیے ایک معاہدہ کیا تھا۔ معاہدے کی کل لاگت 17.670 ملین امریکی ڈالر  ہے۔ معاہدے کے مطابق 18 ماہ کے اندر ڈیلیوری مکمل کی جانی تھی لیکن ہندوستان ایروناٹکس لمیٹڈ نے یہ ڈیلیوری مقررہ وقت سے پہلے ہی مکمل کر لی تھی۔
ہندوستان ایروناٹکس لمیٹڈ کو بنگلورو میں اپنی سہولت میں مناسب بنیادی ڈھانچے کی سہولت اور تجربہ کار افرادی قوت حاصل ہے اور اس کے پاس برآمداتی آرڈرز کو مقررہ وقت میں انجام دینے کے لیے ایک اچھی طرح سے تیار شدہ ماحولیاتی نظام بھی ہے۔
مزیدیہ کہ ہندوستان ایروناٹکس لمیٹڈ نے کرناٹک کے ٹمکور میں ایک نئی سہولت گاہ  قائم کر کے اپنی بنیادی ڈھانچے کی صلاحیت کو اور بڑھا دیا ہے۔
اسٹریٹجک تحفظات کے تحت، مقامی طور پر تیار کردہ دفاعی مصنوعات کو جن میں ہندوستان ایروناٹکس لمیٹڈ کے پلیٹ فارمز/سسٹم بھی شامل ہیں لائن آف کریڈٹ/فنڈنگ کے ذریعے فروغ دیا جا رہا ہے ۔ حکومتِ ہند دوستانہ غیر ممالک  کو گرانٹ کی بنیاد پر مقامی طور پر تیار کردہ پلیٹ فارم/سسٹم بھی پیش کرتی ہے جس میں ہندوستان ایروناٹکس لمیٹڈ کے پلیٹ فارمز/سسٹم بھی شامل ہیں۔ دفاعی اتاشیوں کو ان کے دفاعی معاہدوں پر عمل درآمد میں ہندوستان ایروناٹکس لمیٹڈ سمیت ہندوستانی دفاعی کمپنیوں کے ہینڈ ہولڈنگ کا اختیار دیا گیا ہے۔ مقامیدفاعی پلیٹ فارمز کو فروغ دینے کے لیے دفاعی اتاشیوں کو مالی مدد بھی فراہم کی جاتی ہے۔
یہ اطلاع مملکتی وزیر دفاع جناب اجے بھٹ نے آج راجیہ سبھا میں جنابِ ایم شانموگم کو ایک تحریری جواب میں دی۔
صحت اور خاندانی بہبود کی وزارت
بھارت نے ایک دن میں سب سے زیادہ صحتیابی کی ایک اور چوٹی کو سر کیا ہے
پچھلے 24 گھنٹے میں 68584مریض صحتیاب ہوئے
26 ریاستوں اور مرکز کے زیر انتظام علاقوں نے صحتیابی کی 70 فیصد سے زیادہ شرح کی رپورٹ دی
نئی دہلی، 03 ستمبر ، 2020 / پچھلے 24 گھنٹے کے دوران بھارت نے ایک دن میں 11.7 لاکھ سے زیادہ ٹیسٹ کرنے کی کامیابی حاصل کی۔ اس طرح اُس نے کامیابی کی ایک اور چوٹی سر کی ہے۔
بھارت نے ایک دن میں سب سے زیادہ صحتیابی کا ریکارڈ بھی قائم کیا ہے۔ کووڈ – 19 کے 68584 مریض صحتیاب ہوئے ہیں اور پچھلے 24 گھنٹے کے دوران انہیں چھٹی دی جا چکی ہے۔ اس طرح صحتیاب مریضوں کی کل تعداد میں اضافہ ہوا ہے اور یہ تقریباً 30 لاکھ  ہو گئے ہیں۔
اس کے ساتھ ہی کووڈ – 19 کے مریضوں کی بھارت کی صحتیابی کی شرح 77 فیصد  ہو گئی ہے۔ صحتیاب مریضوں کی تعداد ، زیر علاج مریضوں کی تعداد  ہو گئی ہے جو 21.5 لاکھ سے زیادہ ہے۔
صحتیاب مریضوں کی تعداد ابھی تک زیر علاج مریضوں کی تعداد سے 3.6 گنا زیادہ ہے۔ صحتیاب مریضوں کی اس زیادہ تعداد کی وجہ سے اس بات کی یقین دہانی ہو گئی ہے کہ ملک میں مریضوں کی اصل تعداد یعنی زیر علاج مریضوں کی تعداد کم ہوئی ہے اور فی الحال یہ کل متاثرہ مریضوں کی محض 21.16 فیصد ہے۔
اسپتالوں میں موثر کلینیکل علاج ، گھر میں زیر نگرانی آئی سو لیشن ، نان انویٹیو آکسیجن کے استعمال مریضوں کو جلد لانے لے جانے کے لیے ایمبولینس کی بہتر خدمات ،بروقت علاج ، کووڈ – 19 کا علاج کرنے والے ڈاکٹروں کی کلینیکل بندوبست سے متعلق ہنرمندی کو لگاتار بہتر بنائے جانے سے مریضوں کے بلا رکاوٹ اور موثر بندوبست کی شکل میں نتیجہ نکلا ہے۔
ان اقدامات سے یقین دہانی ہوئی ہے کہ بھارت کی شرح اموات عالمی اوسط  سے کم برقرار ہے۔ اس میں ہر روز کمی آرہی ہے اور آج یہ 1.7 فیصد ہے۔
کووڈ - 19 سے متعلق تکنیکی معاملات ، رہنما خطوط اور ہدایتوں کے بارے میں تازہ ترین جانکاری کے لیے براہ کرم اس ویب سائٹ سے لگاتار لاگ آن کرتے رہیں : https://www.mohfw.gov.in/ اور @MoHFW_INDIA
کووڈ – 19 سے متعلق تکنیکی سوالات اس پتے پر آن لائن بھیجے جا سکتے ہیں technicalquery.covid19[at]gov[dot]in اور دیگر سوالات آن لائن اس پتے پر بھیجے جا سکتے ہیں : ncov2019[at]gov[dot]in اور @CovidIndiaSeva
کووڈ – 19 کے بارے میں کسی بھی سوال کا جواب حاصل کرنے کے لیے صحت اور خاندانی بہبود کی وزارت کے اس ہیلپ لائن نمبر یا اس ٹول فری نمبر پر رابطہ قائم کریں : +91-11-23978046 or 1075 کووڈ – 19 کے بارے میں ریاستوں اور مرکز کے زیر انتظام علاقوں کے ہیلپ لائن نمبر کی فہرست اس ویب سائٹ پر بھی دستیاب ہے :
https://www.mohfw.gov.in/pdf/coronvavirushelplinenumber.pdf
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –5059
(
وزارت دفاع
وزیر دفاع نے ایرو انڈیا 21 کی ویب سائٹ لانچ کی، ایشیا کے سب سے بڑے ایروشو کے لئے اسپیس بکنگ کھلی
نئی دہلی، 11 /ستمبر 2020 ۔ ایرو انڈیا – 21 کا تیرہواں ایڈیشن 3 سے 7 فروری 2021 تک بنگلورو، کرناٹک کے ایئرفورس اسٹیشن، ایلاانکا میں منعقد کیا جائے گا۔ وزیر دفاع جناب راج ناتھ سنگھ نے نئی دہلی میں ایرو انڈیا 2021 کی ویب سائٹ https://aeroindia.gov.in لانچ کی۔ اس ویب سائٹ پر اسپیس بکنگ کی جاسکتی ہے۔
ایرو انڈیا 2021 ویب سائٹ ایشیا کے سب سے بڑے ایروشو کے لئے ایک رابطے سے مبرا آن لائن انٹرفیس ہوگی اور ایگزیبیٹروں اور ناظرین دونوں کے لئے ہی اس انعقاد سے متعلق سبھی آن لائن خدمات کی یہ میزبانی کرے گی۔ اس کے علاوہ وزارت دفاع کی حالیہ پالیسیوں اور اقدامات کے سلسلے میں اطلاعاتی مواد کے ساتھ ساتھ دیسی طیاروں اور ہیلی کاپٹروں کے پروڈکٹ پروفائل کے بارے میں بھی معلومات دستیاب ہوں گی۔ وزیر دفاع نے اس انعقاد کی کامیابی کے تئیں اپنی نیک خواہشات کا اظہار بھی کیا۔
نمائش کار اپنی ضرورت کے مطابق پہلے آؤ پہلے پاؤ کی بنیاد پر آن لائن رجسٹریشن اور بکنگ کرسکیں گے اور ایرو انڈیا کی ویب سائٹ پر آن لائن سبھی پیمنٹ کرسکیں گے۔ نمائش کار 31 اگست 2020 سے قبل ویب سائٹ پر جگہ بک کرکے ابتدائی رعایت کا فائدہ اٹھاسکتے ہیں۔
بزنس اور دیگر وزیٹرس 3 سے 7 فروری 2021 تک یہ شو دیکھنے کے لئے اس ویب سائٹ پر آن لائن اپنے ٹکٹ خرید سکیں گے۔ اپنی اشاعتوں کو شائع کرنے کا خواہش مند میڈیا اور میڈیا اہلکار بھی اس انعقاد کی کوریج کے لئے ویب سائٹ پر رجسٹریشن کراسکیں گے۔ اس ویب سائٹ میں سوالات کے جوابات اور فیڈ بیک میکانزم کو بھی شامل کیا گیا ہے، جس میں نمائش کار اور وزیٹرس اپنے سوالات اور کمنٹ بھیج سکیں گے۔ محفوظ انعقاد کو یقینی بنانے کے لئے صحت سے متعلق پروٹوکول بھی نافذ کیا جائے گا۔
یہ ویب سائٹ انٹر ایکٹیو ہوگی اور اس کا مقصد اس شو میں پہلی بار کانٹیکٹ لیس ایکسپیرینس دستیاب کرانا ہے۔
قابل ذکر ہے کہ روس کے اپنے سفر کے دوران اپنی دو فریقی گفتگو میں وزیر دفاع جناب راج ناتھ سنگھ نے ایرو انڈیا -21 شو کا ذکر کرتے ہوئے روس اور وسط ایشیائی جمہوریاؤں کے ملکوں کے وزرائے دفاع اور صنعتی وفود کو اس شو میں حصہ لینے کے لئے مدعو کیا۔
ویب سائٹ کے افتتاح کے موقع پر سکریٹری  جناب راج کمار اور وزارت دفاع کے دیگر سینئر افسران بھی موجود تھے۔
وزیراعظم کا دفتر
وزیر اعظم نے بھگوان برسا منڈا کے یوم پیدائش کے موقع پر انہیں خراج عقیدت پیش کیا
وزیر اعظم جناب نریندر مودی نے بھگوان برسا منڈا کے یوم پیدائش کے موقع پر انہیں خراج عقیدت پیش کیا۔
وزیر اعظم نے کہا، ’’بھگوان برسامنڈا جی کو ان کے یوم پیدائش کے موقع پر سینکڑوں سلام۔ وہ غریبوں کے سچے مسیحا تھے، جنہوں نے مظلومین اور محرومین کی فلاح کے لئے زندگی بھر جدوجہد کی۔ تحریک آزادی میں ان کا تعاون اور سماجی فلاح و بہبود کے لئے ان کے ذریعہ کی گئیں کوششیں اہل وطن کو ہمیشہ ترغیب فراہم کرتی رہیں گی۔‘‘
زراعت اور کاشتکاروں کی فلاح و بہبود کی وزارت
فرٹیلائزر کی صنعت پر آرگینک فوڈ کا اثر
نئی دہلی،17؍مارچ، زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ زمین کی جانچ پر مبنی سفار شات کے مطابق حکومت ہند آرگینک فرٹیلائزر ، بائیو فرٹیلائزر کے ساتھ تال میل کرتے ہوئے فرٹیلائزر کے متوازن اور دانشمندانہ استعمال کو فروغ دے رہی ہے۔ کُل ہند سطح پر اہم فرٹیلائزر یعنی یوریا ، ڈی اے پی ، ایم او پی ، کامپلیکسز اور ایس ایس پی کی سال 17-2016 ، 18-2017 اور 19-2018 کے دوران کھپت بتدریج 536.11 ایل ایم ٹی ، 543.83 ایل ایم ٹی اور 562.09 ایل ایم ٹی رہی ہے۔ فرٹیلائزر کی کھپت کا انحصار کئی عوامل یعنی زمین کی زر خیزی ، مٹی میں نمی کی موجودگی پر ہوتا ہے۔ اس کے علاوہ ملک میں کھیتی کے کل علاقے کے مقابلے میں آرگینک کھیتی کے تحت آنے والا کُل علاقہ بہت کم ہے، اس لئے اس سے کیمیکل فرٹیلائزر انڈسٹری پر کوئی اثر نہیں پڑے گا۔ حالانکہ بائیو فرٹیلائزر کی ضرورت میں اضافہ ہوگا۔
آرگینک فوڈ کی مانگ کیمیکل سے پاک اور اس لئے زیادہ محفوظ ہونے کی وجہ سے بڑھ رہی ہے۔ آرگینک ؍ بائیو فرٹیلائزر کے استعمال کی حوصلہ افزائی کے مقصد سے حکومت ہند 2015 سے ریاستی حکومتوں کے ذریعے دو مخصوص اسکیموں یعنی مشن آرگینک ویلیو چین ڈیولپمنٹ نارتھ ایسٹرن ریجن  اور پرم پراگت کرشی وکاس یوجنا  کے تحت آرگینک زراعت کو فروغ دے رہی ہے۔
۔۔۔۔۔۔۔۔۔۔۔۔۔۔۔۔۔۔

U-1288
(Visitor Counter : 70
بجلی کی وزارت
ریاستی حکومتوں کو وقتاً فوقتاً ریاستی بجلی ریگولیٹری کمیشنوں میں خالی آسامیوں کو پُر کرنے کا مشورہ دیا جاتا ہے: بجلی اور نئی اور قابل تجدید توانائی کے مرکزی وزیر جناب آر کے سنگھ
بجلی کے مرکزی وزیر جناب آر کے سنگھ نے آج لوک سبھا میں بتایا کہ الیکٹرسٹی ایکٹ، 2003 کی دفعہ 82 ریاستی حکومت کو ریاستی بجلی ریگولیٹری کمیشن  کے چیئرپرسنز اور اراکین کی تقرری کا اختیار دیتی ہے۔ فورم آف ریگولیٹرز  کے ذریعہ فراہم کردہ ایس ای آر سی میں ریاست کے لحاظ سے خالی آسامیوں کی تفصیلات ضمیمہ میں دی گئی ہے۔
مرکزی حکومت نے وقتاً فوقتاً ریاستی حکومتوں کو مشورہ دیا ہے کہ وہ متعلقہ ایس ای آر سی میں چیئرپرسنز/ ارکان کی خالی آسامیوں کو الیکٹرسٹی ایکٹ ، 2003 کی ضابطوں کے مطابق مقررہ وقت کے اندر پُر کرنے کے لیے تمام ضروری اقدامات کریں۔
ضمیمہ
ریاستی بجلی سیٹی ریگولیٹری کمیشنوں  میں آسامیوں کی صورت حال
[ 31 مارچ 2023 کی صورت حال ]
|
|
نمبر شمار
|
|
ایس ای آر سی / جے ای آر سی کا نام
|
|
عہدہ
|
|
خالی آسامیاں
|
|
1.
|
|
اروناچل پردیش ریاستی بجلی ریگولیٹری کمیشن 
|
|
چیئرپرسن
|
|
1
[چیئرپرسن: یکم جنوری 2020 سے]
|
|
2.
|
|
بہار الیکٹرسٹی ریگولیٹری کمیشن 
|
|
چیئرپرسن
+
2 ممبران
|
|
1
[ممبر : 8 اگست 2020 سے]
|
|
3.
|
|
دہلی بجلی ریگولیٹری کمیشن 
|
|
چیئرپرسن
+
2 ممبران
|
|
2
[چیئرپرسن: 10 جنوری 2023 سے]
اور
[ممبر : 10 جنوری 2021 سے]
|
|
4.
|
|
ہریانہ الیکٹرسٹی ریگولیٹری کمیشن
|
|
چیئرپرسن
+
2 ممبران
|
|
1
[1ممبر : 8 اکتوبر 2021 سے]
|
|
5.
|
|
میگھالیہ اسٹیٹ الیکٹرسٹی ریگولیٹری کمیشن 
|
|
چیئرپرسن
+
1 ممبران
|
|
1
[1ممبر : یکم جنوری 2023 سے]
|
|
6.
|
|
پنجاب ریاستی بجلی ریگولیٹری کمیشن 
|
|
چیئرپرسن
+
2 ممبران
|
|
1
[1ممبر : 5مئی 2022 سے]
|
|
7.
|
|
اترپردیش بجلی ریگولیٹری کمیشن 
|
|
چیئرپرسن
+
2 ممبران
|
|
1
[1ممبر : 5 اکتوبر 2022 سے]
|
|
8.
|
|
اتراکھنڈ بجلی ریگولیٹری کمیشن 
|
|
چیئرپرسن
+
2 ممبران
|
|
1
[چیئرپرسن: 17 اپریل 2019 سے]
|
|
9.
|
|
مغربی بجلی ریگولیٹری کمیشن 
|
|
چیئرپرسن
+
2 ممبران
|
|
1
[1ممبر : 29 اپریل 2022 سے]
۔۔۔۔۔۔۔۔۔۔۔
ش ح۔ا گ۔ن ا۔
U-3817
(Visitor Counter : 38
سائنس اور ٹیکنالوجی کی وزارت
سورج سے مشابہ سیارے اپنی اواخر کی زندگی میں کائنات میں کلیدی طورپر اہمیت کے حامل ہوتے ہیں۔ نئے انکشافات
نئیدہلی07 جولائی 2020۔فطرت سے مربوط ستارہ شناسی کے تحت کئے گئے حالیہ مطالعات ،جو 6 جولائی 2020 کو شائع ہوئے ہیں ، ان میں انڈین انسٹی ٹیوٹ آف ایسٹروفزکس  ، جو سائنس اور ٹکنالوجی کے محکمے ، حکومت ہند کے ایک خودمختار ادارہے ، اس ادارے نے اپنے بین الاقوامی شرکا ئےکار کے ساتھ مل کر پہلی مرتبہ ایک مضبوط مشاہدہ جاتی ثبوت پیش کیا ہے ، جن سے یہ ظاہرہوتا ہے کہ سورج سے مشابہ ستارے اپنے ہی –کور برننگ مرحلے میں لوماسک سے متعلق ایل آئی پروڈکشن کا عمل انجام دیتے ہیں ۔
لائٹ انفلیمیبل ، میٹل لیتھیئم  جدید مواصلاتی آلات اور نقل وحمل میں تغیر لائی ہے ۔ آج یہ تکنالوجی میں بڑا حصہ ایسا ہے جسے مختلف شکلوں میں لیتیھم سے قوت حاصل ہوتی ہے تاہم یہ عناصر آتے کہاں سے ہیں ؟ بیشتر ایل آئی کو ایک واحد عنصر کے طورپر بگ بینگ کے تحت تلاش کیا جاسکتا ہے ۔ یہ وہی بگ بینگ یا بڑا دھماکہ ہے جو 13.7 بلین برس قبل رونما ہوا تھا جس کے نتیجے میں موجودہ کائنات وجود میں آئی۔عرصہ دراز میں ایل آئی عنصرجو طبیعیاتی طور پر کائنات میں موجود تھا وہ چار عناصر کی شکل میں اضافے سے ہمکنا ہوا ہے ۔ جو بقیہ عناصر یعنی آربن ، نائٹروجن ، آکسیجن ، آہنگ ، نکل جیسے عناصر کے مقابلے میں مقدار کے لحاظ سے کم ہے لہٰذا اس عنصر نے پوری کائنات کےعرصہ حیات کے مقابلے میں اپنے اضافے میں ایک ملین گنا کی مقدار حاصل کی ہے۔ ستارے بنیادی طور پر ماسک ایجکشن اور اسٹرل دھماکوں کے توسط سے وزنی عناصر میں خاطر خواہ طور پر اضافہ کرتے ہیں تاہم ایل آئی کو ایک غیر معمولی پیش رفت سمجھا جاتا ہے ۔آج کے بہترین ماڈلوں کی بنیاد پر حاصل کی گئی موجودہ تفہیم کے مطابق لیتھیئم جو ستاروں میں موجود ہے ، مثلاََ ہمارے سورج میں موجو د ہے وہ ان کے پورے عرصہ حیات میں مٹ جاتی ہے ۔ حقیقت یہ ہے کہ سورج اور کرہ ارض میں موجود تمام تر عناصر کی تشکیل اپنے مخصوص انداز میں ہوئی ہے تاہم سورج میں موجود ایل آئی کے عناصر ایک ایسا پہلو ہے جو کرہ ارض کے مقابلے میں 100 گنا کم ہے اگرچہ دونوں کے بارے میں شواہد موجود ہیں کہ دونوں ایک ساتھ وجود میں آئے تھے۔مذکورہ مقالات کے مصنفین میں شامل ایک سرکردہ شخصیت پروفیسر ایشورریڈی کا کہنا ہے کہ یہ انکشاف عرصہ دراز سے قائم اس نظریہ کو چنوتی دیتا ہے کہ ستارے اپنے عرصہ حیات می لیتھیم کو تباہ کرتے ہیں اور یہ نظریہ بھی اس کے ساتھ کارفرما رہا کہ مستقبل میں صرف سورج ہی لیتھئیم کی تشکیل کرے گا تاہم ماڈلوں کے ذریعہ اس کی پیشین گوئی کے ثبوت نہیں ملتے ، جن سے اشارہ ملتا ہے کہ آج کی اس تھیوری میں کسی طبیعاتی عمل کا فقدان پایا جاتا ہے ۔مصنفین نے جی اے ایل اے ایچ  سے بڑے پیمانے پر سروے حاصل کئے اور ہزاروں ستاروں کے بارے میں مطالعہ کیا اور یوروپی اسپیس مشن  سے بھی فاصلے سے متعلق تفصیلات حاصل کیں۔
|
|
|
|
ستاروں میں ایل آئی کی نشوونما جو سرخ جوائنٹ کے توسط سے زیر مشاہدہ لائی گئی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-3746
(Visitor Counter : 240
وزیراعظم کا دفتر
وزیراعظم کی امریکی ماہرین صحت کے ایک گروپ سے ملاقات
وزیر اعظم جناب نریندر مودی نے آج نیویارک، امریکہ میں صحت کے شعبے سے تعلق رکھنے والے سرکردہ امریکی ماہرین کے ایک گروپ سے ملاقات کی۔
وزیر اعظم اور ماہرین نے صحت کے شعبے سے متعلق مختلف امور پر تبادلہ خیال کیا جس میں معیاری صحت کی دیکھ بھال کے لیے ڈیجیٹل ٹیکنالوجیز کا استعمال، تکمیلی طریقہ علاج پر زیادہ توجہ اور صحت کی دیکھ بھال کی بہتر تیاری شامل ہے۔
بات چیت میں حصہ لینے والے ماہرین کی تفصیلات درج ذیل ہیں:
- ڈاکٹر پیٹر ہوٹیز، نیشنل اسکول آف ٹراپیکل میڈیسن، ٹیکساس کے بانی ڈین
- ڈاکٹر سنیل اے ڈیوڈ، ٹیکساس میں مقیم وائر و ویکس کے سی ای او
- ڈاکٹر سٹیفن کلاسکو، جنرل کیٹیلسٹ کے مشیر
- ڈاکٹر لاٹن آر برنز، ہیلتھ کیئر مینجمنٹ کے پروفیسر، وارٹن اسکول، پنسلوانیا یونیورسٹی
- ڈاکٹر ویوین ایس لی، بانی صدر، ویریلی لائف سائنسز
- ڈاکٹر پیٹر ایگری، فزیشن، نوبل انعام یافتہ اور مالیکیولر بائیولوجسٹ، جانز ہاپکنز بلومبرگ اسکول آف پبلک ہیلتھ اور جانز ہاپکنز اسکول آف میڈیسن ۔
بہت چھوٹی، چھوٹی اور درمیانی صنعتوں کی وزارت
درمیانے اور چھوٹے صنعتکاروں کافروغ
نئی دہلی،28/ نومبر۔ بہت چھوٹی، چھوٹی اور درمیانی صنعتوں کےمرکزی وزیر جناب نتن گڈ کری نے ایک سوال کے تحریری جواب میں آج لوک سبھا کو بتایا کہ بہت چھوٹی، چھوٹی اور درمیانی صنعتوں کی وزارت ملک میں ایم ایس ایم ای کے شعبے کی ترقی اور امور کے لئے متعدد اسکیموں اور پروگراموں پرعملدرآمد کررہی ہے۔ ان اسکیموں اور پروگراموں میں وزیراعظم کا روزگار جنریشن پروگرام، اسکیم پر جنریشن آف ٹریڈیشنل انڈسٹریز، اخترا ع پردازی، دیہی صنعت اور صنعتکاری کے فروغ کی اسکیم، انٹرسٹ سبوینشن اسکیم فار انکری مینٹل کریڈٹ ٹو ایم ایس ایم ایز، بہت چھوٹی اور چھوٹی صنعتوں کے لئے قرض گارنٹی اسکیم، مائیکرو اینڈ اسمال انٹر پرائزز کلسٹر ڈیولپمنٹ پروگرام، قرض والی سرمایہ سبسڈی اور ٹیکنالوجی اپ گریڈیشن اسکیم شامل ہیں۔
وزارت کی مختلف اسکیموں اور پروگراموں کے تحت( رواں مالی سال 20-2019کے دوران مختص کئے گئے فنڈ کی تفصیلات حسب ذیل ہیں:
|
|
نمبرشمار
|
|
اسکیم/ پروگرام
|
|
تخصیص

|
|
1.
|
|
اختراع پردازی، دیہی صنعت اور صنعتکار ی کی فروغ کی اسکیم
|
|
50.00
|
|
2.
|
|
روایتی صنعتوں کو دوبارہ پیداواری بنانے کے لئے فنڈ کی اسکیم
|
|
125.00
|
|
3.
|
|
وزیراعظم کے روزگار کے مواقع پیدا کرنے کا پروگرام
|
|
2327.10
|
|
4.
|
|
بہت چھوٹی اور درمیانی صنعتوں کے لئے قرض گارنٹی اسکیم
|
|
597.00
|
|
5.
|
|
قرض والی سرمایہ سبسڈی اور ٹیکنالوجی اپ گریڈیشن اسکیم
|
|
755.78
|
|
6.
|
|
انٹرسٹ سب وینشن اسکیم فار انگریمنٹل کریڈٹ ٹو ایم ایس ایم ای
|
|
350.00
|
|
7.
|
|
کلسٹر ڈیولپمنٹ پروگرام فار ایم ایس ای
|
|
227.90
|
|
8.
|
|
ٹول رومز اینڈ ٹیکنالوجی انسٹی ٹیوشن
|
|
118.10
زراعت اور کاشتکاروں کی فلاح و بہبود کی وزارت
سینٹرل فارم مشینری ٹریننگ اینڈ ٹیسٹنگ انسٹی ٹیوٹ، بدنی  نے ادارہ میں پہلی مرتبہ الیکٹرک ٹریکٹر کا تجربہ کیا
ادارہ نے سی ایم وی آر ٹیسٹ لیباریٹری کے لئے این اے بی ایل سے منظوری کا سرٹیفکیٹ حاصل کیا
نئی دہلی، 29/اپریل2021 ۔ سینٹرل فارم مشینری ٹریننگ اینڈ ٹیسٹنگ انسٹی ٹیوٹ، بدنی  نے ادارہ میں پہلی بار الیکٹرک ٹریکٹر کا تجربہ کیا ہے۔ ادارہ نے شروع میں خفیہ تجربہ کے تحت ایک الیکٹرک ٹریکٹر کے لئے درخواست حاصل کی۔ اس کے بعد ادارہ نے ٹریکٹر کا تجربہ کیا اور فروری 2021 میں ڈرافٹ ٹیسٹ رپورٹ جاری کی۔ ڈرافٹ ٹیسٹ رپورٹ جاری ہونے کے بعد مینوفیکچرر نے تجربہ کی نوعیت کو ’’خفیہ سے کمرشیل‘‘ میں بدلنے کی درخواست کی اور مجاز اتھارٹی نے مینوفیکچرر کی درخواست کو قبول کرلیا۔ اس کے بعد ٹیسٹ رپورٹ کو کمرشیل ٹیسٹ رپورٹ کی شکل میں جاری کیا گیا تھا۔ الیکٹرک ٹریکٹر دیگر طرح کے ٹریکٹروں کے مقابلے میں زیادہ ماحولیات دوست ہوگا۔
ادارہ نے سی ایم وی آر ٹیسٹ لیباریٹری کے لئے 30 مارچ 2021 کو این اے بی ایل سے منظوری کا سرٹیفکیٹ حاصل کیا۔
منظوری دیے جانے کا عمل تیسرے فریق کی طرف سے کی جانے والی توثیق ہے جو ایک کنفرمیٹی اسیسمنٹ باڈی  ایسی باڈی ہے جس میں میڈیکل لیباریٹری، کیلبریشن لیباریٹری، پروفیشینسی ٹیسٹنگ پرووائیڈر، سرٹیفائیڈ ریفرینس مٹیریل پروڈیوسر شامل ہیں۔
بھارت سرکار کی تجارت و صنعتی پالیسیوں کی نرم کاری نے گھریلو تجارت میں کوالٹی کے تئیں شعور بیدار کیا ہے اور برآمدات پر زیادہ زور دیا ہے۔ نتیجتاً جانچ مراکز اور لیبس کو اہلیت سے بین الاقوامی سطح پر قابل قبول معیار پر چلانا پڑتا ہے۔
لیباریٹری ایکریڈیٹیشن  ایک ایسا عمل ہے جس کے ذریعہ ایک اختیار یافتہ باڈی مخصوص تجربہ / پیمائش کے لئے تکنیکی صلاحیت کے بارے میں باقاعدہ منظوری دیتی ہے، جو تیسرے فریق کے تجزیے اور بین الاقوامی معیارات کی بنیاد پر ہوتا ہے۔
اسی طرح پروفیشینسی ٹیسٹنگ پرووائیڈر ایکریڈیٹیشن سے ان تنظیموں کے لئے اہلیت کی رسمی منظوری ملتی ہے جو پروفیشینسی ٹیسٹنگ کی سہولت فراہم کرتے ہیں۔ وہیں ریفرینس مٹیریل پروڈیوسرس ایکریڈیٹیشن سے تیسرے فریق کے اسیسمنٹ اور بین الاقوامی معیارات کی بنیاد پر ریفرینس میٹریل کے پروڈکشن کی تکمیل کرنے کے لئے صلاحیت کی رسمی منظوری ملتی ہے۔
وزارت خزانہ
ورلڈ کسٹمس آرگنائزیشن  کے ایشیا پیسفک ریجن کے کسٹمس ایڈمنسٹریشن کے علاقائی سربراہان  کی 20 ویں کانفرنس کوچی میں اختتام پذیر
تین روزہ اس کانفرنس میں خطے میں سرحد پار تجارت کو فروغ دینے، تجارت کا راستہ ہموار کرنے اور اسے محفوظ بنانے کےلئے ڈبلیو سی او کے ذریعہ شروع کئے گئے پروگراموں اور اقدامات اور دوسرے ملکوں کے درمیان ان اہداف کے حصول کے لئے رکن منتظمین کے ذریعہ مطلوب صلاحیت سازی اور تکنیکی امداد کا جائزہ لیاگیا
نئی دہلی، 10 مئی 2019، سنٹرل بورڈ آف ان ڈائرکٹ ٹیکسز اور کسٹمس  نے 8 مئی سے 10 مئی 2019 تک کوچی میں ورلڈ کسٹمس آرگنائزیشن  کے ایشیا پیسفک خطے کے کسٹمس ایڈمنیسٹریشن کے علاقائی سربراہان کی ایک کانفرنس کا انعقاد کیا تھا۔ بھارت نے ڈبلیو سی او کے ایشیا پیسفک ریجن کے وائس چیئر کی حیثیت سے اس کانفرنس کی میزبانی کی۔ بھارت نے دو سال کی مدت کے لئے یکم جولائی 2018 کو اس کی ذمہ داری سنبھالی ہے۔
تین روزہ اس کانفرنس میں خطے میں سرحد پار تجارت کو فروغ دینے، تجارت کا راستہ ہموار کرنے اور اسے محفوظ بنانے کےلئے ڈبلیو سی او کے ذریعہ شروع کئے گئے پروگراموں اور اقدامات اور دوسرے ملکوں کے درمیان ان اہداف کے حصول کے لئے رکن منتظمین کے ذریعہ مطلوب صلاحیت سازی اور تکنیکی امداد کا جائزہ لیاگیا۔
اس تین روزہ کانفرنس کی صدارت سی بی آئی سی کے چیئرمین جناب پرنب کمار داس نے کی تھی۔ ایشیا پیسفک خطے کے 20 سے زائد ملکوں کے کسٹمس وفود نے اس کانفرنس میں شرکت کی۔ ان کے ہمراہ ڈبلیو سی او اور اس کے علاقائی اداروں، صلاحیت سازی کے علاقائی دفتر  اور ریجنل انٹلی جنس لائننگ آفس  کے سینئر افسران نے بھی کانفرنس میں شرکت کی۔ ڈبلیو سی او کے سکریٹری جنرل جناب کنیو میکوریا اور کسٹمس، کوچی کے پرنسپل چیف کمشنر جناب پی این راؤ نے بھی میٹنگ میں حصہ لیا۔
ایشیا پیسفک ریجن کی اسٹریٹجک ترجیحات پر بات چیت کے علاوہ کانفرنس میں وائس چیئر، آر او سی بی اینڈ آر آئی ایل او کے کام کے پروگراموں، سکیورٹی سے متعلق مسئلوں، تجارت کا راستہ ہموار کرنے، ای۔ کامرس، کارکردگی کا اندازہ لگانے، قابل اعتماد تجارتی پروگراموں اور تجارت کا راستہ ہموار کرنے اور کسٹم منظمین کے شعبے میں ابھرتی ہوئے ٹکنالوجی اور لاجسٹکس چیلنجوں پر بھی تبادلہ خیال کیا گیا۔ کانفرنس سے رکن ملکوں کے درمیان دو طرفہ ملاقاتوں کا راستہ بھی ہموار ہوا۔
کسٹمس اور تجارت کے درمیان مشترکہ اپروچ کی اہمیت کا عتراف کرتے ہوئےکسٹمس کے علاقائی سربراہان کی کانفرنس کے ایک پیش خیمہ کے طور پر 7 مئی 2019 کو ایک یوم تجارت کا انعقادکیا گیا تھا۔دن بھر جاری ملاقاتوں اور مذاکرت میں تجارت و صنعت کے نمائندوں اور تھنک ٹینک نے اپنے خیالات اور تجربات شیئر کئے۔جس سے امید کی جاتی ہے کہ تجارت کو فروغ دینے اور اس کا راستہ ہموار کرنے اور عالمی تجارت کو محفوظ بنانے اور اخلاقی سطح پر قیادت کو فروغ دینے سے متعلق پالیسیاں اور اقدامات کو اختیار کرنے میں خطے کے کسٹمس منتظمین کی سوچ تشکیل پائے گی۔
۔۔۔۔۔۔۔۔۔۔۔
م ن۔ن ا۔ن ا۔
U- 2089
(Visitor Counter : 63